Diari Oficial de la Generalitat Valenciana


Sumari del DOGV 1329, del 20-06-1990 (1990/817917)

ORDRE d'1 de juny de 1990, de la Conselleria de Sanitat i Consum, per la qual es dicten normes per a la concessió de subvencions a associacions i federacions de consumidors i usuaris de la Comunitat Valenciana per a l'exercici 1990.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/06/01/(3)/dof/vci/html**

### Dades del document

Número de DOGV
:   1329

Data del DOGV
:   20-06-1990

Secció del DOGV
:   DISPOSICIONS GENERALS

Número del document
:   1990/817917


Data del document
:   01-06-1990

Organisme emissor
:   Conselleria de Sanitat i Consum

Tipus de document
:   Ordre

Ordre d'1 de juny de 1990, de la Conselleria de Sanitat i Consum, per la qual es dicten normes per a la concessió de subvencions a associacions i federacions de consumidors i usuaris de la Comunitat Valenciana per a l'exercici 1990.  
L?Estatut de consumidors i usuaris de la Comunitat Valenciana, aprovat per la Llei 2/1987, de 9 d'abril, encomana a la Generalitat Valenciana, en l?àmbit de la seua competència, protegir els legítims interessos econòmics i socials dels consumidors i usuaris, garantir l?exercici dels seus drets i vetllar pel compliment de la normativa vigent en matèria de disciplina de mercat.  
La convocatòria de subvencions constitueix una mesura dirigida a enfortir l'associacionisme dels consumidors i usuaris per a una representació més eficaç dels interessos del consumidor i fomentar les activitats de formació, educació i informació que despleguen les associacions de consumidors, i en virtut d'això  
ORDENE  
Article primer  
Que les associacions i federacions de consumidors i usuaris radicades en la Comunitat Valenciana, que es troben inscrites en el Registre Públic d?associacions de Consumidors i Usuaris de la Comunitat Valenciana, podran sol·licitar subvencions per finançar les despeses derivades de la seua actuació en defensa i suport dels consumidors durant l?exercici 1990, en els termes que estableix aquesta Ordre.  
Article segon  
Que les subvencions vagen destinades a finançar despeses compreses en els següents conceptes:  
1. Despeses de manteniment de l?entitat.  
2. Despeses per celebració d'actes estatutaris, com assemblees, juntes, etc.  
3. Funcionament de gabinets d'informació al consumidor, sempre que complesquen les següents condicions:  
a) Disposar d'un local obert al públic durant, si més no, 4 hores diàries en jornada laboral.  
b) Disposar de personal tècnic adequat que haurà de tenir contracte laboral regular i estar donat d'alta en la Seguretat Social, o ser professional autònom.  
4. Funcionament de gabinets jurídics d'assessorament als consumidors o usuaris.  
L?assessorament jurídic haurà de ser prestat per professionals en la matèria, amb contractació laboral regular i ser donat d'alta en la Seguretat Social, o com a professional autònom.  
En cap cas no seran subvencionades despeses per serveis prestats simultàniament per més d'un professional, en cada entitat.  
5. Realització de programes específics d'actuació sobre algun dels punts següents:  
a) Campanyes d'informació i orientació sobre els drets dels consumidors i usuaris realitzades a través dels mitjans de comunicació (campanyes de premsa, programes periòdics de ràdio i televisió, tanques publicitàries, etc.), o amb presència d'stands en certàmens ferials.  
b) Projectes d'activitats, jornades, seminaris, etc., relacionats amb la formació i educació dels consumidors, organitzades per la pròpia associació.  
c) Campanyes per promoure l'associacionisme dels consumidors i usuaris, i actes destinats a la seua expansió i consolidació.  
d) Programes que despleguen projectes encaminats a potenciar la representativitat i participació de les associacions en aquells òrgans que les Lleis preveuen.  
6. Assistència dels responsables d?atenció al públic en les associacions a cursos de formació en matèria de consum.  
7. Participació en procediments desplegats per les juntes arbitrals.  
8. Adquisició de material inventariable i realització d'obres en locals de les associacions.  
Article tercer  
Les associacions i federacions de consumidors i usuaris interessades podran dirigir les seues peticions a la Direcció General de Consum, i hauran de presentar al Registre General de la Conselleria de Sanitat i Consum, carrer d?Amadeu de Savoia, núm. 2, 46006 València, o bé en les formes previstes en l'article 66 de la Llei de Procediment Administratiu, la següent documentació:  
1. Sol·licitud de subvenció firmada pel president de l?entitat on es farà constar:  
a) Nom de l?entitat sol·licitant, adreça i telèfon.  
b) Número d'inscripció en el Registre Públic i Associacions de Consumidors i Usuaris de la Comunitat Valenciana.  
c) Número d'identificació fiscal (NIF).  
d) Import de les subvencions que sol·licita.  
e) Entitat bancària i número de compte per efectuar l?ingrés de les quantitats que, si s'escau, es concediran.  
2. Programa detallat de les activitats a realitzar per l'associació el 1990.  
3. Certificat del secretari de l'associació o federació amb el vist-i-plau del president, acreditatiu de l'acord de l'assemblea o òrgan competent, segons els seus estatuts pel qual s'aprova el programa i pressupost presentat.  
Si una federació sol·licitava subvenció conjunta per a les associacions que la integren, haurà d'adjuntar el programa i pressupost de cadascuna d'elles.  
4. Certificat del secretari de l'associació de federació amb el vist-i-plau del president, acreditant el nombre de socis el 31 de desembre proppassat, l?import de la quota anual per soci i els ingressos reals per aquest concepte l'any 1989.  
5. Certificat de la Delegació d'Hisenda corresponent, d'estar al corrent en el compliment de les obligacions fiscals, segons que estableix l'article 27 de la Llei de la Generalitat Valenciana 4/1990, de 31 de maig de Pressuposts per a 1990.  
6. Certificat, si s'escau, de la Tresoreria de la Seguretat Social, on es farà constar que l'entitat hi està al corrent dels seus pagaments, segons que estableix l'article 27 de la Llei de la Generalitat Valenciana 4/1990, de 31 de maig de Pressuposts per a 1990.  
7. Pressupost de despeses corrents de l'associació o federació per a 1990 (conceptes dels apartats 1 al 6 de l'article segon d'aquesta Ordre).  
8. Pressupost, si s'escau, de les despeses previstes per assistència d'àrbitres de l'associació a procediments en juntes arbitrals per a 1990 (concepte de l'apartat 7 de l'article segon).  
9. Pressupost, si s'escau, de despeses d'inversió per a 1990 (adquisició de material inventariable i obres, conceptes recollits en l'apartat 8 de l'article segon).  
10. Qualsevol altra documentació que es considere d'interés per a una millor valoració de la proposta.  
Article quart  
El termini per sol·licitar les subvencions regulades per aquesta ordre, serà d'un mes a partir de l?endemà de la seua publicació al Diari Oficial de la Generalitat Valenciana (DOGV).  
Article cinqué  
La concessió de les subvencions s'ajustarà als següents criteris:  
1. Calitat i transcendència del programa a desenvolupar per l'associació sol·licitant.  
2. Grau d'implantació territorial en base al número d'afiliats i a la seua distribució per les províncies, comarques i localitats de la Comunitat Valenciana. En cas de Federacions la valoració s'efectuarà en base al número i distribució de les associacions integrades en la mateixa.  
3. Grau d'autofinanciació de l'associació.  
4. Valoració dels programes desenvolupats al exercici anterior, en el seu cas.  
L?import de la subvenció per a despeses de manteniment (punt 1, article segon d'aquesta Ordre), no podrà superar el 25% de la despesa que efectivament es realitze i justifique per les associacions.  
La subvenció per a despeses generades per la celebració d'actes estatutaris (punt 2 de l'article segon), no podrà superar el 50% de la despesa que efectivament es realitze i justifique.  
L?import de les subvencions per a despeses de participació en procediments de juntes arbitrals (punt 7 de l'article segon), s'estableix en 3.000 pessetes per procediment.  
En les despeses relatives a funcionament de gabinets d'informació, gabinets jurídics, realització de programes específics i assistència a cursos, i adquisició de material inventariable i obres, el percentatge màxim a subvencionar serà del 80% de la despesa efectivament realitzada i justificada per les associacions.  
Article seté  
El Conseller de Sanitat i Consum, a proposta del Director General de Consum, dictarà resolucions per les quals es concediran les subvencions amb càrrec als Pressuposts de la Generalitat Valenciana, secció 10, servei 03, programa 413.40, línia 402/000/90, per un import màxim de 82.871.348 de pessetes, per a despeses corrents, i línia 702/000/90, per un import màxim de 5.963.000. pessetes per a despeses d'inversió; en les esmentades resolucions es fixaran les quanties concedies a cada associació.  
La subvenció destinada a despeses per participació d'àrbitres de les associacions en procediments desplegats per les Juntes Arbitrals (punt 7 de l'article segon d'aquesta Ordre), es concedirà mitjançant resolució expressa del Conseller de Sanitat i Consum.  
Article vuité  
1. En el cas de la subvenció per a despeses corrents, tret dels regulats al punt 7 de l'article segon, el pagament es realitzarà segons les normes següents:  
a) A la concessió de la subvenció es lliurarà el 50% de la quantitat assignada.  
b) Una vegada justificat el 50% ja lliurat, a què fa referència l'apartat anterior, la resta de la subvenció es farà efectiva amb la prèvia presentació de nous justificants de realització de despeses, i se'n podran efectuar lliuraments parcials.  
2. El pagament de la subvenció per a despeses de participació en procediments de les juntes arbitrals, es realitzarà després de la presentació dels corresponents justificants.  
3. El lliurament de la subvenció per a despeses d'inversió, es realitzarà amb la justificació prèvia de la despesa realitzada, i no se'n podrà lliurar l'import a la bestreta.  
Article nové  
S'estableixen com a normes específiques per a la justificació d'aquestes subvencions les següents:  
1. Les factures o justificants presentats hauran de ser originals, amb data anterior al 31 de desembre de 1990 i en tots ells haurà de figurar el vist-i-plau del president de l'associació o federació.  
2. Les factures hauran de comptar amb totes les dades formals que exigeix per al seu lliurament l'article 3 del Reial Decret 2402/1985, de 18 de desembre (BOE núm. 312 de 30/12/85).  
3. Les justificacions corresponents al personal fix es presentaran necessàriament en nòmines ajustades al model oficial, a les quals s'adjuntaran els justificants de cotització a la Seguretat Social,  
4. Les justificacions corresponents a col·laboracions puntuals figuraran en rebuts on consten les dades del perceptor, el seu NIF, el concepte pel qual es retribueix i la retenció corresponent a l?IRPF, i les dades de l'associació o federació.  
5. No seran admesos justificants de despesa per atencions socials.  
6. Els desplaçaments es justificaran mitjançant el bitllet corresponent en el cas que s'efectue en línies regulars; quan es realitzà en vehicle particular, caldrà indicar-ne la marca, el model i la matrícula del vehicle, dades personal de qui o dels qui l?utilitzen, lloc i distància en quilòmetres, i es valorarà en 20 pessetes el quilòmetre. Sempre i en qualsevol cas, s?especificarà el motiu del viatge i s'adjuntarà còpia de la convocatòria, el curs, etc., que escaiga.  
7. Quan es justifiquen activitats que generen despeses d'hostalatge i/o restauració, caldrà adjuntar-hi les factures corresponents, i serà l?import màxim a subvencionar per persona i dia de 8.000. pessetes, per ambdós conceptes. Sempre, i en qualsevol cas, s'informarà del motiu i s'adjuntarà còpia de la convocatòria, del programa, etc., que escaiga.  
8. En el cas de despeses per assistència d'àrbitres de les associacions a procediments de les juntes arbitrals, es justificaran mitjançant la presentació de certificats expedits pel secretari de la junta arbitral corresponent.  
9. Els justificants es presentaran agrupats segons els conceptes dels apartats de l'article segon.  
Article desè  
Segons que estableix l?article 2n. del Decret 192/1989, de 22 de desembre, del Consell de la Generalitat Valenciana, la no justificació de l'aplicació de fons donarà lloc a la instrucció del corresponent expedient administratiu.  
DISPOSICIO FINAL  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 1 de juny de 1990.  
El Conseller de Sanitat i Consum,   
JOAQUIN COLOMER SALA


Còpia Permalink ELI